**Előterjesztés a Képviselő-testület 2020. április 14-ei ülésére**

**Tárgy:** 2019. évi költségvetési rendelet 5. módosítása/ indokolás

**Előadó:** Horváth Zsolt polgármester

**Előterjesztést készítette:** Magyari Katalin pénzügyi ügyintéző

Baksáné Lubik Zsuzsanna irodavezető

Iktatószám: PENZ/ 12 - 5 /2020

**Tisztelt Képviselő-testület!**

**Az alábbiakban kifejtett indokok alapján szükséges a 2019. évi önkormányzati költségvetési rendelet 5. módosítása:**

A bevételi és kiadási előirányzatoknál előirányzat módosítást kell végrehajtani.

*Bevételi előirányzat módosítás indoka:*

* Állami pótlékok folyósítása: szociális ágazati pótlék: 2 943 689 Ft, egészségügyi pótlék: 191 941 Ft, a kompenzáció: 197 751 Ft, kulturális pótlék jogcímen: 543 705 Ft támogatás került folyósításra,
* a 2019. év októberi normatíva felmérés miatt 6 595 745 Ft normatíva többlet,
* a tervezett vis maior bevételek elmaradása miatt 11 406 000 Ft-tal szükséges csökkenteni a felhalmozási és tőkejellegű bevételeket,
* az Államháztartáson belüli megelőlegezésre 49 416 354 Ft-ot kaptunk,
* az értékpapírok beváltása miatti többletbevétel 284 023 521 Ft,
* a főcsoportok közötti átvezetés és az eredeti bevételhez képest többlet bevétel keletkezése, valamint az előző évi maradvány felhasználása került előirányzat módosításként lekönyvelve.

*Kiadási előirányzat módosítás indoka:*

* 214/2019 KT (XII.16.) KT határozat alapján az Evangélikus Egyház részére visszatérítendő támogatást nyújtott az önkormányzat 2 000 000 Ft értékben, melyet a tartalék terhére folyósítjuk,
* a 2015-ben felvett útfelújítási hitel éves tervezett 4 törlesztő részlete helyett a 2019-es év folyamán 5 részletet törlesztettünk, ezért a finanszírozási kiadásokat növeltük 2 800 000 Ft-tal az általános tartalék terhére,
* a tervezett vis maior bevételek nem folytak be, ezért a tartalékot csökkentettük 11 406 000 Ft-tal,
* Kompenzáció, pótlékok, normatíva folyósítása 10 472 831 Ft-tal növelte a tartalékot,
* az Államháztartáson belüli megelőlegezésre 49 416 354 Ft-ot fordítottunk, mely növeli a finanszírozási kiadásokat,
* az értékpapír lekötése 284 023 521 Ft finanszírozási kiadást jelent,
* a főcsoportok közötti átvezetés a dologi kiadásokat 40 697 987 Ft-tal, a működési pénzeszköz átadásokat 1 493 877 Ft-tal növeli, a felújítás 217 124 694 Ft csökkenést, míg az intézményi beruházások 174 932 830 Ft-tal növekedést jelentenek,
* 221/2019. (XII.16.) KT határozat alapján a képviselői tiszteletdíj felajánlások átvezetése: 411 132 Ft a működési célú pénzeszközöket növelve, míg a személyi- (349 900 Ft) és munkáltatói (61 232 Ft) kiadás csökkenést jelent.
* az intézményeknél a bevétel többlet miatti módosítások kerültek átvezetésre, a maradvány felhasználás könyvelése, valamint az év végi főcsoportok közötti átvezetés valósult meg.

Kérem az előterjesztésben foglaltak megvitatását, és a költségvetést módosító rendelet-tervezet elfogadását.

**Dunaföldvár, 2020. március 31.**

**Horváth Zsolt sk.**

**polgármester**